Návrh rozhodnutie Rady o pozícii Spoločenstva týkajúcej sa rozhodnutia Rady pre stabilizáciu a pridruženie ES - Bývalá juhoslovanská republika Macedónsko, ktorým sa mení a dopĺňa protokol 2 (o oceľových výrobkoch) k Dohode o stabilizácii a pridružení /* KOM/2007/0437 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 17.10.2007 KOM(2007) 437 v konečnom znení Návrh ROZHODNUTIE RADY o pozícii Spoločenstva týkajúcej sa rozhodnutia Rady pre stabilizáciu a pridruženie ES - Bývalá juhoslovanská republika Macedónsko, ktorým sa mení a dopĺňa protokol 2 (o oceľových výrobkoch) k Dohode o stabilizácii a pridružení (predložená Komisiou) DÔVODOVÁ SPRÁVA Dohoda o stabilizácii a pridružení medzi Európskymi spoločenstvami a ich členskými štátmi na jednej strane a Bývalou juhoslovanskou republikou Macedónsko na druhej strane nadobudla platnosť 1. apríla 2004. Rada pre stabilizáciu a pridruženie zriadená článkom 108 uvedenej dohody dohliada nad vykonávaním tejto dohody a skúma hlavné otázky vyplývajúce z rámca dohody a všetky ďalšie bilaterálne alebo medzinárodné otázky obojstranného záujmu. Ako sa ustanovuje v článku 7 ods. 1 a 2 protokolu 2 o oceľových výrobkoch k uvedenej dohode, obidve strany ustanovili systém rýchlej výmeny informácií o obchode s oceľovými výrobkami v podobe systému dvojitej kontroly bez množstvových obmedzení pre dovoz oceľových výrobkov s pôvodom v Bývalej juhoslovanskej republike Macedónsko do Spoločenstva. Vzhľadom na pokrok dosiahnutý pri reštrukturalizácii oceliarskeho priemyslu Bývalej juhoslovanskej republiky Macedónsko je vhodné zrušiť systém dvojitej kontroly. Ako sa ustanovuje v článku 7 ods. 3 toho istého protokolu, systém dvojitej kontroly môže byť zrušený rozhodnutím Rady pre stabilizáciu a pridruženie. Návrh rozhodnutia Rady pre stabilizáciu a pridruženie, ktorým sa zrušuje uvedený systém, bol dohodnutý pri technických konzultáciách a potvrdený listovou výmenou s Bývalou juhoslovanskou republikou Macedónsko z 27. júla 2007 a z 23. augusta 2007. Ako sa ustanovuje v článku 2 ods. 1 rozhodnutia Rady a Komisie 2004/239/ES, Euratom z 23. februára 2004 o uzatvorení uvedenej dohody, pozíciu Spoločenstva v rámci Rady pre stabilizáciu a pridruženie určí Rada na návrh Komisie. Rada sa preto vyzýva, aby schválila priložený návrh pozície Spoločenstva. Návrh ROZHODNUTIE RADY o pozícii Spoločenstva týkajúcej sa rozhodnutia Rady pre stabilizáciu a pridruženie ES - Bývalá juhoslovanská republika Macedónsko, ktorým sa mení a dopĺňa protokol 2 (o oceľových výrobkoch) k Dohode o stabilizácii a pridružení RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej článok 300 ods. 2 druhý pododsek, so zreteľom na rozhodnutie Rady a Komisie 2004/239/ES, Euratom z 23. februára 2004 o uzatvorení Stabilizačnej a asociačnej dohody medzi Európskymi spoločenstvami a ich členskými štátmi na jednej strane a Bývalou juhoslovanskou republikou Macedónsko na druhej strane[1], a najmä na jeho článok 2 ods. 1, so zreteľom na návrh Komisie[2], keďže: (1) V článku 7 protokolu 2 k Dohode o stabilizácii a pridružení sa stanovuje systém dvojitej kontroly bez množstvových obmedzení pre dovoz oceľových výrobkov s pôvodom v Bývalej juhoslovanskej republike Macedónsko do Spoločenstva. (2) Príloha I k protokolu 2 k Dohode o stabilizácii a pridružení obsahuje metodiku uvedeného systému dvojitej kontroly. (3) V článku 7 ods. 3 protokolu 2 k Dohode o stabilizácii a pridružení sa stanovuje, že Rada pre stabilizáciu a pridruženie sa môže rozhodnúť zmeniť a doplniť prílohu I k protokolu 2 alebo zrušiť systém dvojitej kontroly, ROZHODLA TAKTO: Jediný článok Pozícia, ktorú má prijať Spoločenstvo v rámci Rady o stabilizácii a pridružení zriadenej článkom 108 Dohody o stabilizácii a pridružení medzi Európskymi spoločenstvami a ich členskými štátmi na jednej strane a Bývalou juhoslovanskou republikou Macedónsko na druhej strane, pokiaľ ide o článok 7 protokolu 2 k uvedenej dohode a vo vzťahu k prílohe I k tomuto protokolu, je založená na návrhu rozhodnutia Rady pre stabilizáciu a pridruženie pripojenému k tomuto rozhodnutiu. V Bruseli Za Radu predseda PRÍLOHA Návrh ROZHODNUTIE RADY PRE STABILIZÁCIU A PRIDRUŽENIE ES – BÝVALÁ JUHOSLOVANSKÁ REPUBLIKA MACEDÓNSKO, ktorým sa mení a dopĺňa protokol 2 (o oceľových výrobkoch) k Dohode o stabilizácii a pridružení ES – Bývalá juhoslovanskárepublika Macedónsko RADA PRE STABILIZÁCIU A PRIDRUŽENIE, so zreteľom na Dohodu o stabilizácii a pridružení medzi Európskymi spoločenstvami a ich členskými štátmi na jednej strane a Bývalou juhoslovanskou republikou Macedónsko na strane druhej, keďže: (1) V článku 7 protokolu 2 k Dohode o stabilizácii a pridružení sa stanovuje systém dvojitej kontroly bez množstvových obmedzení pre dovoz oceľových výrobkov s pôvodom v Bývalej juhoslovanskej republike Macedónsko. (2) V rámci nevyhnutného programu reštrukturalizácie a konverzie oceliarskeho priemyslu v Bývalej juhoslovanskej republike Macedónsko bol dosiahnutý výrazný pokrok. (3) Administratívny postup pre rýchle poskytovanie informácií o trendoch v obchodných tokoch s cieľom zvýšiť transparentnosť a predísť možnému narušeniu obchodu už nie je potrebný. (4) V dôsledku toho nie je systém dvojitej kontroly bez množstevných obmedzení pre dovoz výrobkov z ocele s pôvodom v bývalej Juhoslovanskej republike Macedónsko do Spoločenstva potrebný. Protokol 2 by sa preto mal preto zodpovedajúcim spôsobom zmeniť a doplniť, ROZHODLA TAKTO: Jediný článok Článok 7 protokolu 2 k Dohode o stabilizácii a pridružení ES – Bývalá juhoslovanská republika Macedónsko a príloha I k tomuto protokolu, ktorá sa týka uvedeného článku 7, sa z Dohody o stabilizácii a pridružení vypúšťa. Toto rozhodnutie nadobúda účinnosť [1. januára 2008]. V Bruseli […] Za Radu pre stabilizáciu a pridruženie | predseda | [1] Ú. v. EÚ L 84, 20.3.2004, s. 1. [2] Ú. v. EÚ C […], […], s. […].